stanford-oval/wikipedia huggingface dataset:
Betelpalmut
Lajit

Betelpalmuihin kuuluu yli 40 yleisesti hyväksyttyä lajia sekä kymmeniä lajikuvauksia joiden asema on epäselvä.
Areca abdulrahmanii
Areca ahmadii
Areca andersonii
Areca arundinacea
Areca bakeri
Areca brachypoda
Areca caliso
Areca camarinensis
betelpalmu eli pähkinäbetelpalmu (Areca catechu)
Areca chaiana
Areca churchii
Areca concinna
Areca congesta
Areca costulata
Areca dayung
Areca dransfieldii
Areca furcata
Areca gurita
Areca hutchinsoniana
Areca insignis
Areca ipot
Areca jugahpunya
Areca kinabaluensis
Areca klingkangensis
Areca laosensis
Areca ledermanniana
Areca macrocalyx
Areca mandacanii
Areca minuta
Areca mogeana
Areca montana
Areca novohibernica
Areca oxycarpa
Areca parens
Areca rheophytica
Areca ridleyana
Areca riparia
Areca songthanhensis
Areca subacaulis
Areca triandra
Areca triginticollina
Areca tunku
Areca vestiaria
Areca vidaliana
Areca whitfordii
Bautzen

| Bautzen |
| --- | --- |

 vaakuna
 Bautzen
 Koordinaatit: 51°10′N, 14°25′E 
Valtio:  Saksa
Osavaltio:  Saksi
Piirikunta:  Bautzen
Hallinto:  
 – Pormestari:  Christian Schramm
Pinta-ala:  
 – Kokonaispinta-ala:  66,62 km²
Korkeus:  204 m
Väkiluku (31.12.2016):  39 963
 
 www.bautzen.de  
Infobox OKVirheellinen NIMI-arvo: 
Bautzen (yläsorbiksi Budyšin) on noin 40 000 asukkaan kaupunki Spreejoen varrella Saksin osavaltiossa Saksassa. Bautzen on sorbien kulttuurin keskus.
Historia

Ensimmäinen kirjallinen maininta kaupungista on vuodelta 1002.[lähde? ]
Se oli alkujaan slaavilainen kylä nimeltään Budyšin. Vuonna 1018 siellä sovittiin Saksan ja Puolan välinen rauhansopimus. Vuonna 1033 kaupunki siirtyi Saksalle, vuonna 1319 Böömille ja 1635 Saksille.
Vankilat

Natsi-Saksan aikana Bautzenissa toimi keskitysleiri ja myöhemmin DDR:n aikanakin kaupungissa toimi kaksi vankilaa, Bautzen I, liikanimeltään Gelbes Elend (Keltainen kurjuus) ja salainen Bautzen II. Näistä Bautzen II on vuodesta 1993 alkaen ollut muistomerkkinä, mutta Bautzen I toimii edelleen vankilana.
Aiheesta muualla

Kuvia tai muita tiedostoja aiheesta Bautzen Wikimedia Commonsissa
Bloomin oireyhtymä

Bloomin oireyhtymä on viidennentoista kromosomin geenimutaation aiheuttama oireisto, johon kuuluu mm. lyhytkasvuisuutta, kasvojen punoitusta ja valonarkuutta. Sairaus lisää leukemian riskiä ja voi aiheuttaa lisääntymiskyvyttömyyttä tai ainakin huomattavia hankaluuksia lisääntymisessä.
On arvioitu, että 20 % oireistosta kärsivistä saa leukemian. Oireyhtymä on muita yleisempi aškenazijuutalaisilla, joiden keskuudessa sitä aiheuttavaa geenivirhettä kantaa noin yksi henkilö sadasta. Oireyhtymä periytyy peittyvästi.
Jotkut potilaat ovat lievästi kehitysvammaisia. Oireisto on nimetty sen ensimmäisenä kuvanneen David Bloomin mukaan.
Belgianpaimenkoira laekenois

| Belgianpaimenkoira laekenois |
| --- | --- |

Avaintiedot
Alkuperämaa:   Belgia
Määrä:  Suomessa rekisteröity 235
Alkuperäinen käyttö:  paimenkoira
Nykyinen käyttö:  seura- ja harrastuskoira
Elinikä:  10–12 vuotta
Muita nimityksiä:  belggari, laku, Lakense herder, Laekense herder, Belgian Laekenois
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #15.2
Ulkonäkö
Paino:  uros noin 25–30 kg, narttu noin 20–25 kg
Säkäkorkeus:  uros 60–66 cm, narttu 56–62 cm
Väritys:  punaruskea ja kellanvaalea
Belgianpaimenkoira laekenois (ransk. berger belge laekenois, holl. Lakense herder) on belgialainen koirarotu, belgianpaimenkoiran karkeakarvainen muunnos. Se kuuluu FCI:n roturyhmään 1. Laekenois on belgianpaimenkoiramuunnoksista harvinaisin ja sitä kasvatetaan eniten Hollannissa. Se on yhdessä malinoisin kanssa onnistuttu - osittain karumman ulkonäkönsä ansiosta - säilyttämään puhtaammin työkoirana kuin nykyisin usein näyttelyä silmällä pitäen jalostetut, pitkäkarvaiset muunnokset tervueren ja groenendael.
Ulkonäkö

Laekenoisin ulkonäkö tuo mieleen picardienpaimenkoiran ja ardennienkarjakoiran. Karkea, pörröinen ja hieman kihartuva, rungon alueella noin 6 cm pitkä karvapeite on rotumääritelmän mukaan aina punaruskea, mutta käytännössä sen sävy vaihtelee vaalean kellertävästä (fawn) punaiseen. Lisäksi ns. hiilikkoväriä (charbonné) eli mustia karvankärkiä - joka vastaa joidenkin muiden rotujen seesamia, soopelia ja riistanväriä eli agoutia - esiintyy hännässä ja kuonossa harmaan maskin muodossa, joka on paljon heikommin erotettavissa kuin malinoisin ja tervuerenin musta maski. Säkäkorkeus on sama kuin muillakin belgianpaimenkoirilla: uroksilla noin 60–66 cm ja nartuilla 56–62 cm. Urokset painavat keskimäärin 25–30 kg ja nartut noin 20–25 kg. Laekenoisin rotumääritelmä on yhteinen kaikkien kolmen muun belgianpaimenkoiran kanssa, joten ainoat poikkeamat koskevat karvanlaatua ja väritystä.
Luonne

Rodulla on saavutettu hyviä tuloksia muun muassa agility-kilpailuissa. Belgianpaimenkoira onkin palveluskoirana ehdottomasti onnellisin silloin kun sillä on jokin tehtävä, olkoon se sitten palveluskoiralaji, agility, vetoharrastus, pelastuskoiratoiminta tai mitä tahansa missä se saa toteuttaa itseään ja kuluttaa energiaansa ja käyttää älyään (aktivointi). Monipuolisena rotuna eri harrastusmahdollisuuksia belgianpaimenkoiran kanssa on runsaasti. Belgianpaimenkoiran kiintymys omaan perheeseen on suuri ja tämä on otettava huomioon koulutuksessa - omistajan pitää itse kouluttaa belgialaisensa.
Belgianpaimenkoira tarkkailee jatkuvasti mitä sen ympärillä tapahtuu ja se puolustaa tarvittaessa myös isäntäänsä. Se suhtautuu vieraisiin epäluuloisesti. Rodulla esiintyy kuitenkin myös heikkohermoisuutta, pehmeyttä sekä paukkuarkuutta.
Alkuperä

Laekenois on kotoisin Brysselin esikaupunkialueella sijaitsevasta Laekenin kunnasta, josta se on saanut nimensä. Se muistuttaa ulkonäöltään enemmän ardennienkarjakoiraa kuin muita belgianpaimenkoiria, ja koska Ardennit sijaitsevat juuri Brysselin eteläpuolella, nämä kaksi rotua voivat hyvinkin olla sukua toisilleen. Alun perin muunnoksesta tunnettiin myös tuhkanharmaa väritys, mutta se kuoli sittemmin sukupuuttoon. Kaikki belgianpaimenkoiran eri muunnokset yhdistettiin vuonna 1892 virallisesti samaan rotuun kuuluviksi, joista laekenois tunnettiin alussa nimellä karkeakarvainen belgianpaimenkoira.
Aiheesta muualla

Wikimedia Commonsissa on kuvia tai muita tiedostoja aiheesta .
Belgianpaimenkoirien rotumääritelmä (Suomen Kennelliitto, pdf)
Laekenoisin pää: kuonossa heikosti erottuvaa hiilikkoväriä.
Laekenoisin sivuprofiili.
Battalion Wars

| Battalion Wars |
| --- | --- |

Kehittäjä:  Kuju Entertainment
Julkaisija:  Nintendo
Pelisarja:  Nintendo Wars
Julkaistu:  EU 12. syyskuuta 2005NA 20. syyskuuta 2005JP 27. lokakuuta 2005
Lajityyppi:  reaaliaikainen strategiapeli
Pelimuoto:  yksinpeli
Ikäluokitus:  CERO: CERO 12  ESRB: Teini-ikäisille  PEGI 12  USK 12 
Alusta:  Nintendo GameCube
Jakelumuoto:  GameCuben 12 cm optinen levy
Lisää peliartikkeleitaVideopelien teemasivulla
Infobox OK  : 
Battalion Wars (jap. 突撃!!ファミコンウォーズ, Totsugeki! Famicom Wars) on Kuju Entertainmentin kehittämä ja Nintendon julkaisema reaaliaikainen strategiapeli. Peli on julkaistu vuonna 2005 Nintendo GameCubelle.
Peli tunnettiin alun perin nimellä Advance Wars: Under Fire, mutta se vaihdettiin ennen julkaisua nykyiseen muotoonsa. Peli on spin-off Nintendo Wars -pelisarjasta.
Pelin seuraaja on Battalion Wars 2.
Pelaaminen

Battalion Wars on sekoitus reaaliaikaista strategiapeliä, sekä kolmannen persoonan räiskintäpeliä. Taistelun keskellä pelaaja voi ohjata monia erilaisia yksiköitä ja lähettää niitä paikasta toiseen. Pelaajan täytyy myös liikuttaa "itseään", eli itse valitsemaansa sotilasta tai kulkuneuvoa, joiden välillä voi vaihtaa lennosta Pelaaja voi käskyttää joko kaikkia yksiköitä, paria yksikköä kerrallaan tai vain yksiköiden jäseniä erikseen.
Jalkaväkiyksiköt: Rifle Grunt: Perusyksikkö jolla aseena konekivääri. Ei erityisiä vahvuuksia. Assault Veteran: Tämä yksikkö pärjää hyvin muita jalkaväkiyksiköitä vastaan ja voi tuhota muutamia maa-ajoneuvojakin. Assault Veteranin aseena oleva konekivääri on tehokkaampi kuin Rifle Gruntin, mutta se voi ylikuumentua, jolloin yksikkö on hetken aikaa erittäin haavoittuvainen. Flame Veteran: Tämä yksikkö kärventää liekinheittimellään jalkaväen ja avonaiset ajoneuvot helposti. Bazooka Veteran: Tällä yksiköllä on aseena sinko. Bazooka Veteranit ovat vahvoilla kun vastassa on tankkeja ja muita maa-ajoneuvoja, mutta useimmat muut jalkaväkiyksiköt saavat Bazooka Veteranin helposti hengiltä. Anti-air Veteran: Tämä yksikkö ampuu hakeutuvia ohjuksia, joilla saa kaikki ilma-yksiköt tuhottua, mutta Anti-airit eivät pärjää muulle jalkaväelle tai maa-ajoneuvoille ensinkään. Mortar Veteran: Näiden yksiköiden kranaatinheittimeltä ainoastaan lentävät yksiköt ovat turvassa.
Kaikkien jalkaväkiyksiköiden (paitsi Anti-air veteranien) yhteiseksi uhaksi voidaan laskea Gunshipit ja Bomberit.
Vastaanotto

Battalion Wars sai kriitikoilta pääosin hyviä vastaanottoja. Valituksen aihetta peli sai lähinnä sen lyhyydestä.
Advance Wars -sarja

Battalion Wars tunnettiin kehityksensä aikana nimellä Advance Wars: Under Fire, mutta nimi vaihdettiin E3 2004-messujen jälkeen. Alkuperäinen nimi olisi taannut sen, että peli olisi kuulunut sekä Advance Wars, että Nintendo Wars-pelisarjaan.
Aiheesta muualla

Battalion Wars MobyGamesissa (englanniksi)
Battalion Wars Nintendo Suomen verkkosivuilla
Briscoen piirikunta

Briscoen piirikunta (engl. Briscoe County) on Yhdysvaltojen Texasin osavaltiossa sijaitseva piirikunta. Sen väkiluku oli 1 546 vuonna 2019. Piirikunnan hallintokeskus on Silvertonin kaupunki. Piirikunta on perustettu vuonna 1892.
Aiheesta muualla

Kuvia tai muita tiedostoja aiheesta Briscoen piirikunta Wikimedia Commonsissa
Brissac Loire Aubance

| Brissac Loire Aubance |
| --- | --- |
 Kaupungintalo
 Brissac Loire Aubance
 Koordinaatit: 47°21′21″N, 0°26′52″W 
Valtio:  Ranska
Alue:  Pays de la Loire
Departementti:  Maine-et-Loire
Arrondissementti:  Angers
Pinta-ala:  
 – Kokonaispinta-ala:  120,9 km²
Väkiluku (2017):  10 807 
 – Väestötiheys:  89 as./km²
Kunnan numero:  49050
 
 Kunnan kotisivut 
Infobox OKVirheellinen NIMI-arvo: 
Brissac Loire Aubance on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Loirejoen eteläpuolella, noin 20 kilometriä Angers'n kaupungista etelään.
Brissac Loire Aubancen kunta perustettiin 15. joulukuuta 2016, jolloin 10 kuntaa; Les Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l'Hôpital ja Vauchrétien yhdistyivät.
Château de Brissac
Kunnan nähtävyyksiin kuuluu yksityisomistuksessa oleva linna Château de Brissac. Keskiaikaisesta linnasta on jäljellä kaksi puolustustornia. Linna muutettiin asuinkäyttöön 1400-luvulla. Vuodesta 1502 linna on kuulunut Brissacin suvun omistukseen, ja nykyään sitä hallitsee Brissacin 13. herttua.
Aiheesta muualla

Kuvia tai muita tiedostoja aiheesta Brissac Loire Aubance Wikimedia Commonsissa
Bruno Coquatrix

Olympia-teatterin sisäänkäynti
Bruno Coquatrix (5. elokuuta 1910 − 1. huhtikuuta 1979 Pariisi) oli pariisilaisen Olympia-teatterin omistaja ja manageri.
Coquatrix tunnetaan myös sanoittajana. Hän on sanoittanut yli 300 laulua.
Hän sai Olympian johtajuuden vuonna 1954. Hän toi Olympiaan esiintymään monia huippuartisteja, joiden muassa oli muun muassa Georges Brassens, Gilbert Bécaud, Johnny Hallyday, Dalida, Édith Piaf, Annie Cordy, Yves Montand ja Louis Armstrong.
Bruno Coquatrix kuoli 68-vuotiaana vuonna 1979 ja hänet on haudattu Père-Lachaisen hautausmaalle Pariisiin. Hänen puolisonsa oli Paulette Coquatrix (1916–2018).
Brisbanen lentoasema

Brisbanen lentoasema (IATA: BNE, ICAO: YBBN) on kansainvälinen lentoasema, joka sijaitsee Brisbanen kaupungin Eagle Farm -nimisessä kaupunginosassa. Lentoasema toimii solmukohtana usealle paikalliselle lentoyhtiölle sekä Australian valtion kansalliselle lentoyhtiölle, Qantasille.
Vuonna 2008 lentoaseman kautta kulki kaikkiaan 18 523 979 matkustajaa. Sydneyn osuus tästä luvusta on 4 306 000 matkustajaa. Lentoaseman vastaava operaattori on Brisbane Airport Corporation Pty Limited.
Brisbanen lentoasemalla on kaksi kiitotietä, suuntaan 01/19 kulkeva 3 569 metriä pitkä ja 45 metriä leveä kiitotie sekä suuntaan 14/32 kulkeva 1 736 metriä pitkä ja 30 metriä leveä sivukiitotie. Suuntaan 01/19 kulkevaa kiitotietä käytetään pääkiitotienä.
Aiheesta muualla

Kuvia tai muita tiedostoja aiheesta Brisbanen lentoasema Wikimedia Commonsissa
Viralliset sivut (Arkistoitu – Internet Archive) (englanniksi)
Betel (Jehovan todistajat)

Betel tarkoittaa Jehovan todistajien terminologiassa samaa kuin haaratoimisto tai päätoimisto. Toimiston työntekijät eli asukkaat muodostavat Betel-perheen. Suomessa Jehovan todistajien haaratoimisto, eli Betel, sijaitsee Vantaan Koivuhaassa.
Betelperheen tehtävät

Betelperhe hoitaa kaikki Jehovan todistajien yhdyskuntien lailliset toimet, kuten esimerkiksi yhteydenpidon eri viranomaisiin. Betel-perheen jäsenet hoitavat myös Vartiotorni- ja Herätkää! -lehtien sekä kirjojen painamisen. Betelperheen jäsenet ovat yleensä hyvin arvostettuja Jehovan todistajien seurakunnissa. Betelperheeseen kuuluvat kokeneet miespuoliset järjestön jäsenet eli veljet käyvät pitämässä puheita aika-ajoin seurakunnissa. Jehovan todistajien konventtien yhteydessä on myös yleensä jonkin Betelperheeseen kuuluvan veljen puhe.
Betelperheen elämä

Elämä Betel-perheessä on keskittynyt hengellisiin asioihin, kuten ovelta-ovelle saarnaamiseen ja kokouksiin sekä Jehovan todistajien kirjallisuuden kääntämis- ja painotyöhön. Perheen jäsenet ovat yleensä nuoria ja naimattomia, mutta perheeseen kuuluu myös naimisissa olevia, jotka ovat palvelleet Betel-perheessä vuosikymmeniä.[lähde? ] Betelperheen työviikko on viisipäiväinen. Sunnuntai on varattu kokouksiin ja saarnaamistoimintaan, lauantai saarnaamiseen. Jokainen aamu alkaa aamupalalla ja raamatullisen päiväntekstin tutkimisella. Sen jälkeen Betel-perheen jäsenet menevät huoneisiinsa vaihtamaan työvaatteet ylleen ja aloittavat työt. Puoliltapäivin on yhteinen ruokailu. Vapaa-ajalla Betel-perheen jäsenet lukevat ja tutkivat Raamattua sekä Vartiotorniseuran julkaisuja ja harrastavat mm. liikuntaa ja oman valintansa mukaan, mitä haluavatkin tehdä. He myös käyvät saarnaamassa ovelta-ovelle kuten muutkin Jehovan todistajat.
Galleria

Entinen päätoimisto (Betel) New Yorkissa (vuoteen 2016)
Keski-Euroopan haaraatoimisto Selters, Saksa.
Seltersin ruokasali
Slovakian haaratoimisto, Bratislava
Japanin haaratoimisto, Ebina
Viron haaratoimisto
Alankomaiden haaratoimisto
Aiheesta muualla

Betel (Suomi)
Blood Money (vuoden 1988 elokuva)

| Blood Money |
| --- | --- |

Ohjaaja:  Jerry Schatzberg
Käsikirjoittaja:  Willard Walpole
Tuottaja:  Donald March
Säveltäjä:  Jan Hammer
Kuvaaja:  Isidore Mankofsky
Leikkaaja:  David Ray
Pääosat:   Andy Garcia  Ellen Barkin  Morgan Freeman  Michael Lombard 
Valmistustiedot
Valmistusmaa:  Yhdysvallat
Tuotantoyhtiö:  ITC Entertainment
Levittäjä:  HBO
Ensi-ilta:  1988
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Blood Money (tunnetaan myös nimellä Clinton and Nadine) on vuonna 1988 ensi-iltansa saanut televisio/rikostoimintaelokuva. Elokuvan pääosia esittävät Andy Garcia, Ellen Barkin, Morgan Freeman, Michael Lombard, John C. McGinley, Brad Sullivan, Alan North, Bill Raymond ja Mario Ernesto Sánchez. Elokuvan on ohjannut Jerry Schatzberg.
Arvioita

Video-oppaassa vuodelta 1994 Bello Romano antaa elokuvalle kaksi tähteä viidestä, mikä vastaa sanallista arviota ”keskinkertainen”.
Aiheesta muualla

Blood Money Internet Movie Databasessa (englanniksi)
Belgianpaimenkoira malinois

| Belgianpaimenkoira malinois |
| --- | --- |

Avaintiedot
Alkuperämaa:   Belgia
Määrä:  Suomessa rekisteröity 3 592
Rodun syntyaika:  1890-luku
Alkuperäinen käyttö:  vartio- ja paimenkoira
Nykyinen käyttö:  monipuolinen palveluskoira
Elinikä:  14–16 vuotta
Muita nimityksiä:  mali, malikka, Mechelaar, Mechelse herder, Belgian Malinois, Mallu, Pastor Belga
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #15.3
Ulkonäkö
Paino:  uros 30–35 kg narttu 25–30 kg
Säkäkorkeus:  uros 60–66 cm narttu 56–62 cm
Väritys:  punahiilikko mustalla maskilla
Belgianpaimenkoira malinois (ransk. berger belge malinois, holl. Mechelse herder, Mechelaar) on belgialainen koirarotu. Se on yksi belgianpaimenkoiran neljästä muunnoksesta ja eroaa muista muunnoksista lyhyellä turkillaan.
Ulkonäkö

Muiden belgianpaimenkoirien tapaan malinois on keskikokoinen ja neliömäinen. Käyttölinjainen malinois on hieman massiivisempi kuin näyttelylinjainen malinois.
Ulkonäkö > Karvapeite

Karvapeite on lyhyt ja väritykseltään fawn tai punaruskea mustin karvankärjin - tätä kutsutaan nimellä hiilikko (charbonné) ja se vastaa tiettyjen muiden rotujen seesamia, soopelia tai riistanväriä eli agoutia. Koiralla tulee aina olla musta maski. Värivirheellinen malinois muistuttaa kevytrakenteista saksanpaimenkoiraa.
Luonne ja käyttäytyminen

Malinois (flaam. Mechelaar, Mechelseherder, Mechelse herderhond) on työteliäs, nopea oppimaan ja tarpeen mukaan aggressiivinenkin, joskin voimakkaita linjaeroja esiintyy. Nämä ominaisuudet tekevät siitä ihanteellisen poliisi-, huume- ja pommikoiran. Esimerkiksi Bundeswehrin (Saksan armeija) työkoirista nykyään noin 90 prosenttia on malinoiseja muiden rotujen osuuden ollessa alle 10 prosentin luokkaa. Myös Suomessa malinois on yleistynyt viranomaiskäytössä 2000-luvulla voimakkaasti, esimerkiksi poliisin partiokoirista vuonna 2006 noin 35 % on käyttölinjaisia malinoiseja.
Rotu tarvitsee kunnollisen ja määrätietoisen koulutuksen heti pennusta lähtien, muussa tapauksessa se voi kokonsa ja aggressiivisuutensa vuoksi kehittyä vaaralliseksi ihmisille ja muille eläimille. Malinois sopii työ- ja harrastuskoiraksi kokeneelle koiranomistajalle. Oikein koulutettuna se on tasapainoinen, luotettava ja uskollinen sekä työ- että seurakoirana.
Alkuperä

Rotu on syntynyt 1800-luvun lopussa flaamilaiseen Antwerpenin provinssiin kuuluvan Mechelenin kaupungin paimenkoirista. Käyttölinjaista muunnosta on jalostettu 1900-luvulla käyttämällä jalostusyksilöiden valintaan ns. Belgian Ring -koemuotoa. Tämän vanhan, vain Belgiassa harrastettavan suojelukoemuodon avulla on pystytty säilyttämään paimenkoiran käyttöominaisuuksia ns. saksalaista suojelukoetta (SchH,IPO) paremmin.
Muunnos on jakautunut käyttö- ja näyttelylinjaiseen muunnokseen, joista ensin mainittu soveltuu ominaisuuksiensa vuoksi hyvin poliisi-, suojelu- ja urheilukoiraksi. Monissa maissa malinois on viranomaiskäytössä (poliisi, armeija, rajavartiolaitos) valtarotu tai nousemassa valtaroduksi. 
Nykypäivänä käyttölinjaisessa muunnoksessa on omat erityyppiset jalostuseläinkantansa Belgiassa, Ranskassa ja Hollannissa. Näyttelylinja on eriytynyt koiranäyttelyiden yleistyttyä 1900-luvun puolivälissä. Kyseisiä koiria ei käytetä virkakoirina – sen sijaan seura- ja harrastuskoirina (näyttelyt, toko, agility) niillä on oma jalansijansa.
Malinois on yhdessä laekenoisin kanssa näyttelylinjan eriytymisestä huolimatta yhä onnistuttu - osittain karumman ulkonäkönsä ansiosta - säilyttämään puhtaammin työkoirana kuin nykyisin usein näyttelyä silmällä pitäen jalostetut, pitkäkarvaiset muunnokset tervueren ja groenendael. Malinois on nykyisin belgianpaimenkoiran ainoa muunnos, jota on jalostettu puhtaasti käyttö- ja työkoiraksi.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Belgianpaimenkoirayhdistys Ry
Käyttölinjaisten belgianpaimenkoirien info ja tietokanta
Malinoisin rakenne. Huomaa, ettei edes malinoisin näyttelylinjaan kuulu laskeva selkälinja, toisin kuin näyttelylinjan saksanpaimenkoiralla, ja tämä erottaakin sen viimeksi mainitusta kapeamman ja sulavalinjaisemman pään lisäksi.
Kaksi malinoisia näyttelykehässä, vasemmanpuolinen oli kyseisen näyttelyn rotunsa paras (ja paras uros) ja oikeanpuolinen vastakkaisen sukupuolen paras (paras narttu).
Käyttölinjainen malinois on koulutettavissa monenlaisiin työtehtäviin.
Battering Ram

| Battering Ram Iron Savior |
| --- | --- | --- |

Studioalbumin tiedot
 Julkaistu: 18. kesäkuuta 2004
 Tuottaja(t): Piet Sielck
 Tyylilaji: heavy metal, power metal
 Kesto: 47.52
 Levy-yhtiö: Noise Records
Iron Saviorin muut julkaisut
| Condition Red 2002 | Battering Ram 2004 | Megatropolis 2007 |
Battering Ram on Iron Saviorin viides studioalbumi, joka julkaistiin 18. kesäkuuta 2004.
Kappaleet

Battering Ram – 4.49
Stand Against the King – 5.01
Tyranny of Steel – 4.27
Time Will Tell – 4.11
Wings of Deliverance – 4.48
Break the Curse – 4.01
Riding Free – 5.15
Starchaser – 4.27
Machine World – 6.31
H.M. Powered Man – 4.17
The Call (rajoitetun version bonuskappale) – 6.14
Living on a Fault Line (Japanin bonuskappale) – 5.52
Kokoonpano

Piet Sielck – laulu, kitara
Yenz Leonhardt – basso, taustalaulu
Joachim "Piesel" Küstner – kitara, taustalaulu
Thomas Nack – rummut, lyömäsoittimet
Arvostelut

AllMusic:
Imperiumi: 8/10
Aiheesta muualla

Battering Ram Discogsissa. (englanniksi)
Albumi Battering Ram Encyclopaedia Metallum -sivustolla (englanniksi)
Bruno Dreossi

| Mitalit> Maa:   Italia.Miesten ratamelonta. Olympialaiset  | Mitalit> Maa:   Italia.Miesten ratamelonta. Olympialaiset  | Mitalit> Maa:   Italia.Miesten ratamelonta. Olympialaiset  | Maa:   Italia> Miesten ratamelonta. |
| --- | --- | --- | --- |
|  Pronssia | Barcelona 1992 | K-2, 500 m |  |
| Välimeren kilpailut  | Välimeren kilpailut  | Välimeren kilpailut  |  |
|  Hopeaa | Ateena 1991 | K-2, 500 m |  |
|  Hopeaa | Languedoc-Roussillon 1993 | K-2, 500 m |  |
Bruno Dreossi (s. 11. heinäkuuta 1964 Monfalcone) on italialainen ratameloja. Hän saavutti Barcelonan kesäolympialaisissa 1992 pronssia 500 metrin kajakkikaksikossa parinaan Antonio Rossi. Soulin kesäolympialaisissa 1988 Dreossi kilpaili Alessandro Pierin kanssa 1 000 metrin kajakkikaksikossa karsiutuen välierissä. Dreossi saavutti Välimeren kilpailuissa kaksi hopeamitalia 500 metrin kajakkikaksikossa Ateenassa 1991 ja Languedoc-Roussillonissa 1993.
Brissago

| Brissago |
| --- | --- |
 Näkymä Brissagoon
 vaakuna
 Brissago
 Koordinaatit: 46°07′12″N, 08°42′36″E 
Valtio:  Sveitsi
Kantoni:  Ticino
Piirikunta:  Locarno
Pinta-ala:  
 – Kokonaispinta-ala:  17,79 km²
Korkeus:  197 m
Väkiluku (2015):  1 769
 – Väestötiheys:  99,4 as./km²
Postinumero:  6614
 
 http://www.brissago.ch/ 
Infobox OKVirheellinen NIMI-arvo: 
Brissago on kunta Sveitsin Ticinon kantonissa Italian rajalla Maggiorejärven rannalla. Kunnassa on arviolta 1 769 asukasta (vuonna 2015) ja sen pinta-ala on 17,79 neliökilometriä. Brissagon kuntaan kuuluvat Brissagosaaret.
Aiheesta muualla

Kuvia tai muita tiedostoja aiheesta Brissago Wikimedia Commonsissa
Brissagon kotisivut (italiaksi)
Bubanza

Bubanza tarkoittaa seuraavia asioita:
Bubanza, Burundin provinssi
Bubanza, Burundin kunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bubanza”, voi hakea sivunnimihaulla, laajalla sivunnimihaulla tai tekstihaulla.
Bloomington Thunder

| Bloomington Thunder |
| --- | --- |

Perustettu:  2011
Lakkautettu:  2014
Entiset nimet:  Bloomington Blaze (CHL) (2011–2013) Bloomington Thunder (SPHL) (2013–2014)
Kaupunki:  Bloomington, Illinois
Kotiareena:  U.S. Cellular Coliseum
Sarjataso:  SPHL
Värit:                     
Omistaja:  Illinois Pro Sports, LLC
Yhteistyöseurat:  Danville Dashers (FHL)
Infobox OKVirheellinen NIMI-arvo: 
Bloomington Thunder oli yhdysvaltalainen jääkiekkoseura, jonka kotipaikka oli Bloomington Illinois’n osavaltiossa. Bloomington Thunder pelasi SPHL-liigaa. FHL-seura Danville Dashers toimi sen farmijoukkueena.
Aiheesta muualla

Bloomington Thunderin verkkosivut (Arkistoitu – Internet Archive) (englanniksi)